

**Еуразиялық экономикалық одаққа мүше мемлекеттер азаматтарының жұмысқа орналасуын және жұмыспен қамтылуын қамтамасыз ету үшін цифрлық экожүйе моделін әзірлеу бойынша бастамаларды пысықтау туралы**

Еуразиялық экономикалық комиссия Кеңесінің 2019 жылғы 18 қаңтардағы № 2 өкімі

      Еуразиялық экономикалық одаққа мүше мемлекеттер (бұдан әрі тиісінше – Одақ, мүше мемлекеттер) азаматтарының жұмысқа орналасуын және жұмыспен қамтылуын қамтамасыз ету үшін цифрлық экожүйе моделін әзірлеу бойынша бастамаларды пысықтау туралы ақпаратты, сондай-ақ мүше мемлекеттердің осы бастаманы одан әрі пысықтауға деген мүдделілігін ескере отырып:

      1. Еуразиялық экономикалық комиссия Алқасы:

      "Еуразиялық экономикалық одаққа мүше мемлекеттер азаматтарының жұмысқа орналасуын және жұмыспен қамтылуын қамтамасыз ету үшін цифрлық экожүйе моделін әзірлеу" тақырыбы бойынша зерттеу жүргізуді;

      мүше мемлекеттердің уәкілетті органдары ұсынған сарапшылардың осы зерттеу жұмысының орындаушыларын таңдау бойынша конкурстық рәсімдерге қатысуын қамтамасыз етсін.

      2. Осы Өкім Одақтың ресми сайтында жарияланған күнінен бастап күшіне енеді.

**Еуразиялық экономикалық комиссия Кеңесінің мүшелері:**

*Армения*   *Беларусь*  *Қазақстан* *Қырғыз* *Ресей*

*Республикасынан* *Республикасынан* *Республикасынан* *Республикасынан* *Федерациясынан*

*М.Григорян* *И.Петришенко*  *А.Мамин* *Ж.Разаков* *А.Силуанов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК